《忆旧游·次予昕韵，题其燹余回忆词卷》
宋代·王用宾

问澄清何日，驰骋中原，已著先鞭。击碎江流楫，把一腔幽愤，洒上蛮笺。

几番海客归去，依旧念家山。算跃马狂歌，钓鳌豪举，无限悲欢。

往迹重回首，但百端吟绪，一抹寒烟。橐笔投戈后，更玉田词律，细入毫颠。

咳唾便生珠玉，沧海漫道遗捐。万事付瑶琴，伊谁解悟心上弦。

作者简介：嘉兴府崇德人，字子安。宁宗嘉定初举进士。志欲尽读天下书，手抄口诵，至忘寝食。乡之登仕者多出其门。以不欺、不贪为座右铭。